Diari Oficial de la Generalitat Valenciana


Sumari del DOGV 5110, del 08-10-2005 (2005/11340)

DECRET 141/2005, de 7 d'octubre, del Consell de la Generalitat, pel qual concedix la Distinció de la Generalitat Valenciana al Mèrit Cultural al senyor Vicente Luna Cerveró.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5110

Data del DOGV
:   08-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11372


Data del document
:   07-10-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * premi cultural
    * distinció honorífica

DECRET 141/2005, de 7 d'octubre, del Consell de la Generalitat, pel qual concedix la Distinció de la Generalitat Valenciana al Mèrit Cultural al senyor Vicente Luna Cerveró. [2005/11081]
  
El Consell de la Generalitat, per mitjà del Decret 35/1986, de 10 de març, modificat pels Decrets 25/1994, de 8 de febrer, 255/1997, de 8 d'octubre, i 190/2003, de 3 d'octubre, va crear la Distinció de la Generalitat Valenciana al Mèrit Cultural per a distingir les persones físiques, entitats i col·lectius que pels seus mèrits han contribuït a destacar l'aportació de la Comunitat Valenciana en qualsevol àmbit de la cultura.
  
El senyor Vicente Luna Cerveró, nascut a Monserrat (València), en 1925, va entrar en contacte, a través de son pare, fuster de la Casa de la Misericòrdia, amb les tècniques pròpies d'este ofici, l'aprenentatge de les quals, a partir de 1939, compagina amb els estudis de dibuix i modelatge en l'Escola d'Arts i Oficis.
  
En 1951 planta la seua primera falla, i en 1955 debuta en la Secció Especial. Durant el període 1961 a 1963 obté, consecutivament, el primer premi de la Secció Especial, i, entre els anys 1973 i 1983, planta, ininterrompudament, la falla de l'Ajuntament de València. Té quatre ninots indultats a l'Exposició del Ninot i diversos grups indultats pel Gremi d'Artistes Fallers. Concretament, la falla que va plantar en 1963 al Mercat Central, amb el lema ?I va bola!?, que representava el Mercat Comú Europeu, ha sigut reconeguda, en molts fòrums fallers, com una de les millors falles del segle XX.
  
Al llarg de la seua carrera també s'ha dedicat a l'escultura ?cal destacar les seues escultures en bronze realitzades per al Museu Taurí de Valencia- i a la construcció de carrosses, maquetes, motius per a fires o exposicions nacionals i internacionals, i decorats per a grans superproduccions cinematogràfiques com Lawrence d'Aràbia, 55 dies a Pequín, Viatge al Centre de la Terra, etc., o per a obres teatrals.
  
Per tant, el senyor Vicente Luna Cerveró és una de les figures més rellevant en una de les manifestacions de la cultura popular més arrelada en la nostra Comunitat, com són les Falles, món que s'ha vist enriquit de manera destacable gràcies a les seues aportacions artístiques.
  
Per això, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 7 d'octubre de 2005,
  
DECRETE
  
Article únic
  
Concedir la Distinció de la Generalitat Valenciana al Mèrit Cultural al senyor Vicente Luna Cerveró.
  
Alacant, 7 d'octubre de 2005.
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN